Rolf Rude

Rolf Rude (født 2. april 1899 i Kristiania, død 5. november 1971 i Oslo) var en norsk maler og grafiker. 

Rude ble utdannet ved Statens håndverks- og kunstindustriskole under Eivind Nielsen 1919–21. Han debuterte i 1923 med utstilling i Kunstnerforbundet. I 1928 deltok han på utstillingen 9 unge malere i Kunstnerforbundet, sammen med Leon Aurdal, Ridley Borchgrevink, Bernt Clüver, Sigurd Danifer, Henrik Finne, Per Lund, Otto Sverdrup og Trygve Torkildsen.

Rude var fra 1964 til 1967 formann i Bildende Kunstneres Styre. Han hadde tidligere vært formann i Kunst i skolen (1948–53) og i Norske Grafikere (1953–64). Fra 1956 til 1964 var han president i Nordisk Grafikunion, der han også ble ærespresident.

Rude ble i 1959 tildelt Kongens fortjenstmedalje i gull.

Referanser 

Norske malere
Norske grafikere
Kongens fortjenstmedalje i gull
Personer fra Oslo